മാനവസേവയുടെ മാതൃകാപരമായ അടയാളപ്പെടുത്തലായി ആലപ്പുഴയിലെ കെ.സി വേണുഗോപാലിന്റെ ഇടപെടല് ! ആലപ്പുഴ പള്ളാത്തുരുത്തിയിലെ ഇരുകാലുകളും തളര്ന്ന സിപിഎം പ്രവര്ത്തകനായ ഉത്തമന് വീടു വച്ച് നല്കിയ കെ.സി വേണുഗോപാല് എംപിയുടെ പ്രവര്ത്തിയെ വാനോളം പുകഴ്ത്തി സംവിധായകന് ആലപ്പി അഷ്റഫ്. നന്മ പുലരണമെങ്കില് നല്ല പ്രവര്ത്തികള് ചെയ്യുന്നവര്ക്ക് രാഷ്ട്രീയം നോക്കാതെ പിന്തുണ നല്കണമെന്നും ആലപ്പി അഷ്റഫ്. ഡല്ഹിയിലെ തിരക്കിലും നാട്ടിലെ വിഷയങ്ങളില് സജീവമായി ഇടപെട്ട് കെ.സി വേണുഗോപാല് ആലപ്പുഴ: നന്മ ചെയ്യാന് രാഷ്ട്രീയം ഒരു പ്രതിബന്ധമേ അല്ല. നന്മ പുലരണമെങ്കില് നല്ല പ്രവര്ത്തികള് ചെയ്യുന്നവര്ക്ക് രാഷ്ട്രീയം നോക്കാതെ നാം പിന്തുണ നല്കുക തന്നെ വേണം. പ്രശസ്ത സംവിധായകന് ആലപ്പി അഷ്റഫ് ഫേസ്ബുക്കില് കുറിച്ച വാക്കുകളാണിത്. മുന് കേന്ദ്രമന്ത്രിയും ആലപ്പുഴയിലെ പഴയ ജനപ്രതിനിധിയും ഇപ്പോള് രാജ്യസഭാംഗവുമായ എഐസിസി ജനറല് സെക്രട്ടറി കെ.സി വേണുഗോപാലിന്റെ പ്രവര്ത്തിയെയാണ് ആലപ്പി അഷ്റഫ് വാനോളം പുകഴ്ത്തിയത്. ആലപ്പുഴ പള്ളാത്തുരുത്തി വാര്ഡിലെ ഇരുകാലുകളും തകര്ന്ന ഉത്തമനെന്ന സിപിഎം പ്രവര്ത്തകന് കെ.സി വേണുഗോപാല് എംപി മുന്കെയെടുത്ത് വീടു നിര്മ്മച്ചതിനെയാണ് അദ്ദേഹം തന്റെ ഫേസ്ബുക്ക് പോസ്റ്റുിലുടനീളം പറഞ്ഞത്. സിപിഎം അനുഭാവിയായ ഉത്തമന്റെ പാടശേഖരത്തോട് ചേര്ന്നുള്ള ഭൂമി, കുട്ടനാട്ടില് വെള്ളം വരുന്നു എന്നു കേള്ക്കുമ്ബോള് തന്നെ മുങ്ങുകയായിരുന്നു പതിവ്. തുടര്ച്ചയായ പ്രളയങ്ങള് ഉത്തമന്റെ കുടിലിന്റെ അവസ്ഥ തീര്ത്തും ശോചനീയമാക്കി. കാലപ്പഴക്കത്താല് ക്ഷയിച്ച കുടില് പുതുക്കിപ്പണിയാനുള്ള സാമ്ബത്തിക സ്ഥിതിയോ ആരോഗ്യമോ ഉത്തമനില്ലായിരുന്നു. കെ.സി വേണുഗോപാലിന്റെ ആലപ്പുഴയിലെ വീടിന് ഒരു കിലോമീറ്റര് ചുറ്റളവിലാണ് ഉത്തമന്റെ വീട്. ഉത്തമന്റെ ദയനീയാവസ്ഥ അറിഞ്ഞ കെ.സി വേണുഗോപാല് എംപി, കൂടുതല് വിവരങ്ങള് പ്രാദേശിക കോണ്ഗ്രസ് പ്രവര്ത്തകരില് നിന്നും ചോദിച്ചറിഞ്ഞു. ഒറ്റത്തടിയായി ജീവിക്കുന്ന ഉത്തമന്റെ ദുരിതത്തിന് പരിഹാരമായി അടച്ചുറപ്പുള്ള ഒരു വീട് നിര്മ്മിച്ചുനല്കാന് എംപി തീരുമാനിച്ചു. വീട് വെച്ചു നല്കാന് സുമനസ്സുകളുടെ സഹായം അദ്ദേഹം തേടി. അദ്ദേഹം തന്നെ മുന്കൈയെടുത്ത് കോഴിക്കോട് ആസ്ഥാനമായി പ്രവര്ത്തിക്കുന്ന ഫൈസല് ആന്ഡ് ഷബാന ഫൗണ്ടേഷനുമായി ബന്ധപ്പെട്ടു. കെ.സി വേണുഗോപാലിന്റെയും ഒപ്പം കുറച്ചു സുമനസ്സുകളുടെയും സഹായവും ഫൈസല് ആന്ഡ് ഷബാന ഫൗണ്ടേഷന്റെ സഹായ സഹകരണങ്ങളും ഒത്തുചേര്ന്നപ്പോള് ജാതിമതരാഷ്ട്രീയ ഭിന്നതകള്ക്കെല്ലാമപ്പുറം ഉത്തമന് സുരക്ഷിതത്വത്തോടെ കയറിക്കിടക്കാന് ഒരു വീടായി. പള്ളത്തുരുത്തിയിലെ കായലരികത്ത് വെച്ച് ഇന്ന് വീടിന്റെ താക്കോല് കെസി വേണുഗോപാല് നേരിട്ട് ഉത്തമന് കൈമാറി. മനുഷ്യസ്നേഹത്തിനപ്പുറമല്ല മറ്റൊന്നും എന്നതിന്റെ സാക്ഷ്യം കൂടിയായിരുന്നു ഇത്. രാഷ്ട്രീയത്തിനപ്പുറം എല്ലാവരും എന്റെ നാട്ടുകാരാണ്. ഇപ്പോള് ഇവിടെ നിന്നുള്ള ജനപ്രതിനിധി അല്ലെങ്കില് പോലും ആലപ്പുഴയിലെ ജനങ്ങളോട് എന്നും കടപ്പാടും സ്നേഹവുമുണ്ടെന്ന് കെ.സി വേണുഗോപാല് പറഞ്ഞു. തെരഞ്ഞെടുപ്പുകളിലും നിലപാടുകളിലും വിശ്വസിക്കുന്ന ആശയങ്ങളിലും മാത്രമാണ് രാഷ്ട്രീയമുള്ളതെന്നും പ്രവര്ത്തനങ്ങളിലും ജനസേവനത്തിലും മനുഷ്യ സ്നേഹത്തിന്റെ രാഷ്ട്രീയമായിരിക്കണം പ്രതിഫലിക്കേണ്ടതെന്നുമായിരുന്നു എന്നും കെസിയുടെ വാക്കുകള്. എഐസിസിയുടെ സംഘടനാ ചുമതലയുള്ള ജനറല് സെക്രട്ടറിയായ കെ.സി വേണുഗോപാല് പാര്ട്ടിയുടെ നേതൃത്വവുമായി ബന്ധപ്പെട്ട് ഡല്ഹിയിലാണെങ്കിലും നാട്ടിലെ വിഷയങ്ങളില് എന്നും സജീവ ഇടപെടുന്നുണ്ട്. കഴിഞ്ഞ മാസം മാരാരിക്കുളത്ത് കൊല്ലംചിറയില് മാതാപിതാക്കളെ നഷ്ടപ്പെട്ട കുട്ടികള്ക്ക് കെ.സി വേണുഗോപാല് ഇടപെട്ട് വീട് വെച്ച് നല്കിയിരുന്നു. ആലപ്പുഴയിലെ തന്നെ, മാസങ്ങള് മാത്രം പ്രായമുള്ള കുഞ്ഞിന് വിദേശത്തുനിന്ന് മരുന്നെത്തിച്ച് നല്കിയും ചികിത്സാധനസഹായമെത്തിക്കാന് നേതൃത്വം നല്കിയും നിരാലംബര്ക്ക് വീട് വെച്ച് കൊടുത്തുമെല്ലാം സേവന പ്രവര്ത്തനങ്ങളില് അദ്ദേഹം നിരഞ്ഞു നില്ക്കുകയാണ്. ഇതുകൊണ്ടുതന്നെയാണ് നന്മയുടെ ഈയാത്രയെ രാഷ്ട്രീയത്തിന്റെ പേരില് തടയരുതെന്ന് അഭ്യര്ത്ഥനയുമായി ആലപ്പി അഷ്റഫിനെപോലുള്ളവര് തന്നെ രംഗത്ത് വന്നത്.